**Varianta a II-a**

**Municipiul Târgu-Mureş (nu produce efecte juridice)\***

**Administraţia Serelor, Parcurilor şi Zonelor Verzi**

**Nr. 372 din 22.02. 2019**

**VICEPRIMAR,**

**Jrs. Papuc Sergiu Vasile**

**EXPUNERE DE MOTIVE**

**privind stabilirea cantităţii de masă lemnoasă care urmează a fi recoltată în anul 2019 din fondul forestier proprietate a Municipiului Târgu-Mureş şi modul de valorificare a acesteia**

Având în vedere Legea nr.46/2008 din Codul Silvic, cu modificările si completările ulterioare precum și prevederile Amenajamentului Silvic pe anul 2018, posibilitatea de recoltare a masei lemnoase din fondul forestier aparţinând Municipiului Târgu-Mureș este de **1627** **metri cubi**, care a fost pusă în valoare de către Ocolul Silvic Tg Mures, fiind constituită în 7 partizi, după cum urmează:

**Produse principale – 857 mc.**

1. APV nr. 10012 cu un volum de 315 mc.

2. APV nr.10013 cu un volum de 392 mc.

3. APV nr.10014 cu un volum de 150 mc.

**Produse de igienă – 159 mc.**

1. APV nr. 6989 cu un volum de 159 mc.

**Produse accidentale I** -- **611 mc**.

1. APV nr. 10017 cu un volum de 264 mc.

2.APV nr. 6990 cu un volum de 264 mc.

3. APV nr. 10015 cu un volum de 83 mc.

La întocmirea APV-urilor s-au avut în vedere „preturile de referinţă” pentru anul de producţie 2019, pe specii/grupe de specii, grade de accesibilizare, sortimente dimensionate si natura produsului, stabilite în condiţii de piaţă, conform Deciziei nr.566/16.10.2018 a Regiei Naţionale a Pădurilor.

Având în vedere prevederile art.4 alin.1 lit. b din Regulamentul de valorificare a masei lemnoase din fondul forestier proprietate publică, aprobat prin H.G. nr.617/2016, se propune recoltarea/valorificarea celor **1627 mc.** masa lemnoasă pe picior conform tabelului din Anexa 1.

**AVIZ FAVORABIL**

**A.S.P.Z.V.**

**Sava Mihai**

**R O M Â N I A Varianta a II-a**

**JUDEŢUL MUREŞ**

**CONSILIUL LOCAL MUNICIPAL TÂRGU- MUREŞ**

**(nu produce efecte juridice) \***

**VICEPRIMAR,**

**Jrs.Papuc Sergiu Vasile**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_2019**

**privind stabilirea cantităţii de masă lemnoasă care urmează a fi recoltată în anul 2019 din fondul forestier proprietate a Municipiului Târgu-Mureş şi modul de valorificare a materialului lemnos rezultat**

**Consiliul Local al Municipiului Târgu Mureş, întrunit în şedinţă ordinară de lucru,**

Văzând Expunerea de Motive cu **nr. 372 din 22.02.2019**, privind stabilireacantităţilor şi modul de recoltare/valorificare a masei lemnoase în anul 2019, din fondul forestier proprietate a Municipiului Târgu-Mureş, prezentată de Administraţia Serelor, Parcurilor şi Zonelor Verzi.

Având in vedere necesarul de lemn de foc pentru anul 2019 la serele oraşului, grădina zoologică, cele patru cimitire şi asistaţii sociali, precum şi prevederile art.4 alin.(1) lit b. din regulamentul de recoltare/ valorificare a masei lemnoase din fondul forestier proprietate publică*,* aprobat prin H.G. nr.617/2016*,*

În temeiul prevederilor art. 36, alin. (1), alin. (2), lit. „b”, „c”, „d”, art. 45 alin (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă cantităţile de material lemnos ce urmează a fi recoltate din fondul forestier proprietate a Municipiului Târgu-Mureş, în anul 2019 şi modul de valorificare a masei lemnoase, conform Anexei 1, care face parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Târgu-Mureş prin Administraţia Serelor Parcurilor şi Zonelor Verzi.

**Art. 3.** În conformitate cu prevederile art. 19 alin. 1 lit. e din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, Legea Contenciosului Administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**p.Secretarul Municipiului Tîrgu-Mureş**

**Director Executiv D.J.C.A.A.P.L.**

**BUCULEI DIANORA-MONICA**

**Municipiul Târgu-Mureş**

**Administraţia Serelor, Parcurilor şi Zonelor Verzi**

**Anexa nr. 1**

**Cantităţile de material lemnos ce urmează a fi recoltate**

**din fondul forestier proprietate a Municipiului Târgu-Mureş**

**şi modul de valorificare a acesteia**

**în anul 2019**

|  |  |  |  |
| --- | --- | --- | --- |
| **Nr. crt.** | **Partida** | **Mod de valorificare** | **Observații** |
|  |  | **Vânzare pe picior Cantitate mc.** | **Se va licita în 6 loturi de O.S. Tg.Mureș** |
| 1 | 10012 | 315 | Lot 1 |
| 2 | 10013 | 392 | Lot 2 |
| 3 | 10014 | 150 | Lot 3 |
| 4 | 10017 | 264 | Lot 4 |
| 5 | 6989 | 159 | Lot 5 |
| 6 | 6990 | 264 | Lot 6 |
| 7 | 10015 | 83 | Lot 6 |
|  | **TOTAL** | **1627** |  |